Cured (ალბომი)
Cured — ინგლისელი გიტარისტ სტივ ჰეკეტის მეხუთე სოლო-ალბომი, გამოსული 1981 წელს. ალბომის ჩაწერამდე მცირე ხნით ადრე სტივმა დაშალა თავისი ბენდი, რომელშიც შემდგომ მხოლოდ ძმა, ჯონი და ნიკ მაგნუსი (კლავიშები) დარჩნენ. ეს არის ჰეკეტისა და მაგნუსის მნიშვნელოვანი თანამშრომლობა. ყველა პარტიას დასარტყმელ საკრავებზე დრამ-მანქანა ასრულებს, ხოლო ვოკალურ პარტიებს - თავად ჰეკეტი. მიუხედავად იმისა, რომ დისკი კვლავ პროგრესული როკის მიმართულებას ინარჩუნებს, მასზე მეტწილად პოპ-მუსიკის ელემენტებია გამოყენებული. ალბომის 2007 წელს გამოცემულ რემასტერინგს თან ახლავს სამი დამატებითი სიმღერა.